Bang

Bang er navnet på flere danske slægter, hvis uafhængighed af hverandre må anses for givet på trods af ældre genealogers forsøg på at kæde dem sammen til én.

Adels- og borgerslægten 
Den mest kendte af disse slægter stammer fra Vestfyn, hvor fire brødre Poul, Hans, Jørgen og Henrik Bang fra Middelfart og Assens nævnes sammen 1547. Det er uvist, om disse har forbindelse med øksnehandler Christopher Bang (død 1599) og dermed med den kapellan Oluf Bang (død 1522), som fejlagtigt er opstillet som den fælles stamfader for slægterne Bang, og hans broder, sognepræsten Peder Hansen Bang i Middelfart. Sidstnævnte var i slægt med præsten Mats Bang, der havde stiftet det Skt. Anna Alter i Middelfart, om hvis gods Peder Hansen Bang og andre slægtninge 1547 stredes med borger i Bogense Hans Bang; denne havde også andet kirkegods, som efter hans død 1560 overgik til øksnehandleren Christopher Bang, hvad der støtter formodningen om deres slægtskab. Af de nævnte brødre skal Henrik være fader til præsten Hans Henriksen Bang (død 1620), medens Jørgen er stamfader til en stor efterslægt. Hans sønnesøns sønnesøns søn kammerråd Niels Christian Bang (1697-1760) havde i første ægteskab sønnen Oluf Lundt Bang (1731-1789), der blev adlet (egentlig "fik sit adelskab fornyet") 23. juli 1777 og er stamfader til den nulevende adelige familie Bang. Oluf Hansen Bang skulle være blevet adlet 17. maj 1517 af Ludvig II af Ungarn og Bøhmen.

At der var tale om en fornyelse af et tidligere adelskab er dog tvivlsomt. De Bang-medlemmer, som nævnes i recessen i 1536 tilhører en anden slægt fra en anden landsdel (se nedenfor). Oluf Lundt de Bang fremlagde kun et genbrev af kong Ludvig II's adelsbrev og fik under 23. juli 1777 et kgl. naturalisationspatent. Det våben, som Oluf Lundt de Bang blev adlet med er heller ikke det samme, som blev ført af de middelalderlige slægter. Der var altså reelt tale om en nyadling.

Oluf Lundt de Bangs sønner var de nedennævnte godsejer Niels Bang (1776-1815) og forfatteren Balthasar Nicolai Bang (1779-1856). Niels Christian Bang var endvidere fader til amtsforvalter Jacob Bang (1739-1797), hvis sønnesønner var kunstsamler Frederik Siegfried Bang (1810-1889) og overlærer Jacob Henrik Bang (1809-1899), hvis søn var veterinær Bernhard Laurits Frederik Bang (1848-1932). Sidstnævnte var fader til veterinær Oluf Bang (1881-1937).

Af andet ægteskab havde kammerråd Niels Bang sønnerne sognepræst Peder Schwane Bang (1744-1792) — der er bedstefader til jurist Peter Georg Bang (1797-1861) — og læge Frederik Ludvig Bang (1747-1820), der var fader til læge Oluf Lundt Bang (1788-1877). Sidstnævnte var bedstefader til forfatteren Herman Joachim Bang (1857-1912).

Kaptajn Claus Bangs (1740-1805) søn, agronom Niels Bang (1776-1855) arvede Hofmansgave i 1785 og ændrede i den forbindelse navn til Hofman-Bang. Denne slægt blomstrer stadig.

Blandt efterslægten til ovennævnte Jørgen Bang (død 1579), borger og rådmand i Assens, var supercargo i Asiatisk Kompagni, købmanden Joachim Æmilius Bang (1755-1828).

Oluf Bang (1480–1522)
Niels Pedersen Bang (15..–) byfoged og rådmand i Middelfart
Rasmus Nielsen Bang (15..–1635) rådmand og borgermester i Assens
Jens Rasmussen Bang (16..), borger Århus
Rasmus Jensen Bang (1685–1769) fra Århus på Jylland var lærer ved Randers lærde skole, gift med Mette Karmack.
Hans Bang (1748–1815) f. i Drammen, g. Margrete Pihl
Andreas Bang (1788–1829), højesteretsadvokat i Trondheim, g. Cathrine Schouboe  (1795–1822)
Cathrinus Bang (1822–98). Professor i litteraturhistorie. Ugift, adoptivfar til Dagny Bang
Thomas Bang (1790–1860), grosserer og stortingsmand g. Magdalene Neumann 
Hans Fredrik Bang (1820–90) forsikringsdirektør Drammen, g. Hanne Keyser
Rudolf Bang (1865–1934/5), præst g. Maggie Caspersen (–1901) og g. 1904 Regine Kaurin 
Ove Bang (1895–1942), arkitekt
Johan Carl Keyser Bang (1904–63) lektor g. bibliotekar Rebekka Hammering Bang (1902–59)
Thomas Cathinco Bang (1827–1902) amtmand og indenrigsminister, g. Lydia  Middelfart
Thomas Cathinco Bang (1863–1929), konsul og ordfører i Oslo, g. Louise Bjelke
Eilif Hvide Bang (1892–1953), forretningsmand
Thomas Bang (1834–1925) g. 1866 Wilhelmine Boeck, og 1883 Otilia Doxrud
Cæsar Bang (1870–1951) forretningsmand, g. Antoinette Tandberg
Thorleif Bang (1891–1960) avd.ing., g. Else Mittet
Hans Hvide Bang (1922–99) naturfotograf.
Wilhelmine Bang (1885–1965) g. præsten James Maroni
Thora Bang (1835–) g. Jacob Hansen
Thomas Bang-Hansen (1873–1964) g. Charlotte Friis
Arne Bang-Hansen (1911–90), skuespiller
Lauritz Bang-Hansen (1879–1960) g. Astri Halvorsen
Odd Bang-Hansen (1908–84) forfatter og journalist, g. Elise Aas
Pål Bang-Hansen (1937–2010) filmmand
Kjetil Bang-Hansen (1940–) teatermand g. danseren Inger-Johanne Rütter
Skjalm Oluf Bang (1845–1910) sakfører, g. Elisabeth-Elise Collett
Thomas Christian Collett Bang (1875–1957) g. Sophie Lundh
Aimee Collett Bang (1904–2002) billedhugger, g. læge Herman Døhlen
Annasif Døhlen (1930–) billedhugger
Niels Olufsen Bang (1503–58) præst i Danmark
Niels Nielsen Bang (1532–1608), præst i Danmark
Hans Nielsen Bang
Niels Hansen Bang (1614–76), biskop på Fyn
Hans Nielsen Bang (1644–96)
Niels Hansen Bang, rådmand Rudkøbing
Carsten Nielsen Bang, degn i Nestved, g. Anna Pahl
Marcus Fredrik Bang (1711–89) biskop i Nidaros, g. 1740 Anna Schønning, 2) 1747 Ellen Hagerup (datter av Eiler Hagerup den ældre) og 3) 1752 Mette Volkvartz
Carsten Gerhard Bang (1756–1826) generalmajor, g. Anna Lysholm
Marcus Fredrik Bang (1783–1839) g. Cecilia Weyse og Ingeborg Berg
Anthon Bang (1809–70), redaktør som grundlagde Dagbladet
Jens Nielsen Bang (1567–1643) præst og jubellærer
Thomas Bang (1600–61), professor
Kirsten Bang (1635–99) g. Oslo-bispen Hans Rosing
Diderik Theodoricius Bang (1641–1704), præst i Eiker og Fiskum (Kongsberg), Norge
Thomas Bang (1691–1720)
Claus Olufsen Bang (1508–)
Steffen Clausen Bang (15..), handelsmand Aalborg
Christen Steffensen Bang (1584–1678), præst Solum og Romedal, vår første bogtrykker og den første som skrev bog om Christiania.
Christen Bang (16..), rådmand Christiania
Hans Christensen Bang (–1730) slotsfoged Christiania
Valdemar Vilhelm Bang (1710–) sorenskriver Telemark, g. Margrethe Schweder
Joachim Schweder Bang (1746–1826) foged i Sogn og Ringerike, g. Barbara Geelmuyden
Joachim Schweder Bang (1785–1856)
Joachim Waldemar Bang (1839–1902), ingeniør Nylands Verksted, g. Hanna Hermansen
Aasta Bang (1867–1953) g. løge Oddleiv Magne Hølaas (1869–1915) 
Odd Hølaas (1898–1968) forfatter
Joakim Sveder Bang (1868–1931) læge og politiker
Lauritz Christian Steen Bang (1794–1862) kopist, g. kogebogforfatter Maren Bang
Niels Henrich Geelmuyden Bang (1798–) g. Sophia 
Carl Joachim Waldemar Bang (1826–84) overretssagfører i Bergen, g. Inger Schreuder (1824–74) og Kristophine Sophie Olsen (1851–c.1932)
Inger Bang Lund (1876–1968) pianist og komponist g. Harald Lund 
Jørgen Olufsen Bang 
Jens Jørgensen Bang, rådmand Assens
Jørgen Jensen Bang  (1593–1666), borgermester Assens
Jørgen Jørgensen Bang (1628–76) sognepræst Sandager
Jørgen Jørgensen Bang (1667–1720), sognepræst Vorbasse
Niels Christian Jørgensen Bang, til Egebjerggaard (1698–1760), kammerråd, godsforvalter, g. Cathrine Kiær og Ulrica Schwane
Oluf Lundt Bang (1731-1789) jurist
Niels Bang, (1776-1815)  godsejer
Balthasar Nicolai Bang, (1779-1856) skuespilforfatter
Jacob Bang (1739-1797), amtsforvalter
Jacob Henrik Bang (1809-1899) overlærer 
Bernhard Laurits Frederik Bang (1848-1932) veterinær
Oluf Bang (1881-1937) veterinær 
Frederik Siegfried Bang (1810-1889) kunstsamler 
Peder Schvane Bang (1744–92) præst på Hitra i Norge
Jacob Hansen Bang (1770–1841) præst Roskilde
Peter Georg Bang (1797–1861) dansk statsminister
Joachim Godske Adam Vilhelm Bang, (1817-1880) sognepræst 
Joachim Godske Adam Vilhelm Kornerup-Bang, (1856-1912) tømrermester
Carl Frederik Emil Kornerup-Bang, (1852-1937) tømrermester 
Aage Kornerup-Bang, (1882-1963) arkitekt
Ole Kornerup-Bang, (1917-2000) arkitekt
Jørgen Kornerup-Bang (1886-1916), murermester og frivillig i den engelske hær
Johannes Kornerup-Bang (1887-1918), frivillig i den engelske hær
Frederik Ludvig Bang (1747–1820) professor i medicin
Oluf Lundt Bang (1788–1877) professor i medicin
Frederik Ludvig Bang (1816–75) sognepræst, g. Thora Black
Herman Bang, (1857–1912) dansk forfatter
Cathrine Marie Bang (1748-1822) gift med Johan Grundtvig (1734-1813) sognepræst 
N.F.S. Grundtvig (1783-1872) forfatter, teolog
Joachim Æmilius Bang, (1755–1827)  kaptajn og købmand

Våben 
Oluf Lundt Bang blev adlet 1777 med følgende våben: Skjoldet to gange tværdelt med en rose i første felt, tre stjerner bjælkevis i andet og en liggende halvmåne i tredje og med en syvbladet vækst på hjelmen.

Andre Bang-slægter 
Præsten Niels Bang i Klinte (1532-1608), hvis tilknytning til den lige omtalte slægt er højst tvivlsom, er bedstefader til fætrene filologen Thomas Bang (1600-1661) og biskop Niels Hansen Bang (1614-1676).

Rådmand i Nyborg Mads Olsen Bang (1632-1679) havde sønnerne hospitalsforstander Hans Madsen Bang (1673-1755) — der var fader til teolog Hans Otto Bang (1711-1764) — og Ole Madsen Bang (1663-1710). Dennes søn var genealog Oluf Bang (1710-1783).

Købmand i Grenaa Jens Bang (1646-1728) var bedstefader til læge, arkitekt Jens Bang (1737-1808) og til assessor i Hof- og Stadsretten Andreas Bang (1740-1801), der var fader til forstmand Jens Bang (1786-1862). Dennes søn, forstmand Frederik Andreas Christian Bang (1821-1902), var fader til ligeledes forstmand Jens Poul Frederik Bang (1854-1929).

Fra byfoged i Middelfart, senere herredsfoged i Nim Herred Niels Bang nedstammer en landmands- og købmandsfamilie Bang. Af hans sønnesønner var købmand Peder Jørgensen Bang (1723-1795) fader til herredsfoged og etatsråd Claus Bang (1792-1868), som var fader til officer Peter Christopher Bang (1829-1905), og landmanden Laurits Bang (1731-1788) var oldefar til overlærer Johannes Peter Bang (1836-1898), hvis søn var teolog Jacob Peter Bang (1865-1936).

Købmand i Horsens Jens Thykjær Bang var fader til historiker Heinrich Vilhelm Theodor Falkenberg Bang (1843-1910), hvis sønner var statistikeren Niels Frederik Immanuel Omø Bang (1874-1924) og politikeren Jens Gustav Bang (1871-1915), hvis hustru var politikeren Nina Bang, f. Ellinger (1866-1928), samt den tidligt afdøde historiker Thomas Bartholin Bang (1889-1920).

Carl Frederik Wilhelm Bang (1788-1869) var fader til urtekræmmer Emilius Johannes Christian Vilhelm Bang (1811-?), som var fader til borgmester og byfoged i Slagelse Carl Johannes Peter Vilhelm Bang (1848-1895). Han var fader til præsident for Vestre Landsret Emil Johannes Carl Bang (1888-1970).

Uden forbindelse med nogen af disse slægter forekommer i 15. og 16. århundrede to adelsslægter Bang, en i Jylland og en anden på Lolland-Falster.

Referencer

Kilder 
 Albert Fabritius, "Bang", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 F.E. Hundrup: Stamtavle over Oluf Bangs Efterkommere paa Sværdsiden, 1875, korrigeret i Personalhistorisk Tidsskrift, 1. række, III, 1882, s. 279-286.
 Danmarks Adels Aarbog, II, 1885, s. 29 ff., 1991-93, s. 485 ff.
 Ny kirkehist. Saml. VI, 1872-73, s. 271.

Slægter fra Danmark
 
Adelsslægter fra Danmark